Kinas kommunistpartis 8. sentralkomité

Kinas kommunistpartis 8. sentralkomité var i sesjon fra 1956 til 1969. Det avholdt 12 plenarsesjoner i perioden. 


== Medlemmer ==
Rangert etter stemmetall:


== Kronologi ==
1. plenarsesjon

Når: 28. september 1956
Hvor: Beijing
Betydning: Mao Zedong utnevnt til formann for sentralkomiteen, med Liu Shaoqi, Zhou Enlai, Zhu De og Chen Yun som viseformenn og Deng Xiaoping som generalsekretær. Et 23-medlems politbyrå, 6-medlemmers stående komite for politbyrået og andre sentrale organer valgt.2. plenarsesjon

Når: 10.-15. november 1956
Hvor: Beijing
Betydning: Liu Shaoqi rapporterte om Suezkrisen og de antikommunistiske opprør i Ungarn og Polen; Zhou Enlai om den økonomiske plan for 1957; Chen Yun om matspørsmål. Mao Zedong avsluttet med en tale om forholdet til Sovjetunionen og om å holde fast på Josef Stalins arv.3. plenarsesjon

Når: 20. september – 9. oktober 1957
Hvor: Beijing
Betydning: Deng Xiaoping rapporterte om anti-høyre-kampanjen; Chen Yun om statsstyret og om utviklingen innen landsbruket; Zhou Enlai om arbeidsforsikringer.  «Det store spranget» skissert for første gang.4. plenarsesjon

Når: 3. mai 1958
Hvor: Beijing
Betydning: Møtet approberte den rapport som skulle fremlegges for 2. sesjon av partiets 8. nasjonalkongress og en resolusjon om møtet for arbeiderpartier og kommunistpartier i Moskva i 1957.5. plenarsesjon

Når: 25. mai 1958
Hvor: Beijing
Betydning: Møtet fokuserte på organisasjonsspørsmål, og utpekte Lin Biao som ytterligere en viseformann for sentralkomiteen. Lanseringen av tidsskriftet  Hongqi med Chen Boda som sjefredaktør.6. plenarsesjon

Når: 28. november – 10. desember 1958
Hvor: Beijing
Betydning: Folkekommunene lansert. Mao Zedong bestemte seg for ikke å foreslå seg selv som president for Folkerepublikken Kina ved den 2. nasjonale folkekongress, og åpnet dermed veien for Liu Shaoqi.7. plenarsesjon

Når: 2.–5. april 1959
Hvor: Shanghai
Betydning: Møtet fokuserte på økonomi og finanser. Rapporter ble presentert av Bo Yibo, Li Xiannian, Deng Xiaoping og Li Fuchun.8. plenarsesjon

Når: 2. juli - 16. august 1959
Hvor: Lushan
Betydning: Dette var den såkalte «Lushankonferansen». Det kom opp en diskusjon om «det store spranget». Det endte med at Peng Dehuai (som var kritisk til folkekommunene) ble anklaget for å være kontrarevolusjonær. Han ble fjernet sammen med andre partiledere som blant annet stabssjef Huang Kecheng (Folkets frigjøringshær) og tidligere generalsekretær Zhang Wentian.9. plenarsesjon

Når: 14.-18. januar 1961
Hvor: Beijing
Betydning: Chen Yun rapporterte om den økonomiske plan for 1961; Deng Xiaoping om møtet i 1960 i Moskva for kommunistpartier. Sentralkomiteen opprettet regionale byråer.10. plenarsesjon

Når: 24.-27. september 1962
Hvor: Beijing
Betydning: Møtet gjentok Mao Zedongs vurdering av at den kinesiske økonomi skulle ta landbruket som grunnlag for å utvikle industrien. Sesjonens offisielle kommuniké inneholdt en første presentasjon av Mao Zedongs «teori om vedvarende revolusjon under proletariatets diktatur», som ledet til kulturrevolusjonen.11. plenarsesjon

Når: 1.-12. august 1966
Hvor: Beijing
Betydning: Første plenarmøte på fire år. Det approberte Det kinesiske kommunistiske partis sentralkomites beslutning om kulturrevolusjonen, som formulerte videre kulturrevolusjonen som var blitt satt i gang i mai. Politbyråets stående komite ekspanderte fra 7 til 11 medlemmer, med Lin Biao som eneste viseformann og Liu Shaoqi kraftig degradert.12. plenarsesjon

Når: 13.-31. oktober 1968
Hvor: Beijing
Betydning: Liu Shaoqi — hovedskyteskive for kulturrevolusjonen — ble fordømt som «renegat, forræder og skabb» og utvist av partiet. Det ble besluttet å innkalle partiets 9. nasjonalkongress (etter tolv år siden den 8. kongress).


== Eksterne lenker ==
8th Central Committee of the CPC, People's Daily Online.